Diari Oficial de la Generalitat Valenciana


Sumari del DOGV 3765, del 06-06-2000 (2000/4059)

Notificació de la resolució referent a una reclamació de devolució d'ingressos.
-------------------------------------------------------------------------------

### Dades del document

Número de DOGV
:   3765

Data del DOGV
:   06-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4059


Organisme emissor
:   Conselleria de Cultura i Educació

Tipus de document
:   Anunci

Notificació de la resolució referent a una reclamació de devolució d'ingressos. [2000/A4059]
  
De conformitat amb allò que s'ha establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, es procedix a la notificació de la resolució de la reclamació d'ingressos amb número de referència interna IP/055/2000, a la senyora Alicia Martínez Planelles.
  
«Vist l'escrit de sol·licitud de devolució de taxes presentat per la senyora Alicia Martínez Planelles, i vistos els següents
  
Fets
  
1. Amb data 18 d'octubre de 1999, la senyora Alicia Martínez Planelles sol·licita la devolució de 1.517 pessetes abonades en concepte de taxes acadèmiques per a realitzar l'examen de la Junta Qualificadora de Coneixements del Valencià corresponent al nivell oral. La sol·licitant reclama els diners ingressats, i al·lega que té convalidat el dit nivell pels estudis realitzats en el Batxillerat Unificat Polivalent i el curs d'Orientació Universitària, no tenint intenció d'examinar-se del nivell oral.
  
2. Amb data 29 de setembre de 1999, la sol·licitant va ingressar 1.517 pessetes corresponents a les proves del nivell oral, segons el justificant d'ingrés que s'adjunta.
  
3. Amb data 14 de febrer de 2000, el Servei d'Ús Oficial i d'acreditació de Coneixements de Valencià, emet un informe, en què s'assenyala que no considera procedent la devolució per no existir error material ni cap causa de no compliment del servici per part de l'administració, ja que les proves van ser realitzades segons la convocatòria, i no es pot imputar a l'administració l'error per desconeixement que al·lega el reclamant.
  
Fonaments de dret
  
1. D'acord amb allò que s'ha establit en l'article 5 del Decret 151/1994, de 29 de juliol, pel qual es regularitza la devolució d'ingressos indeguts per tributs propis i la resta d'ingressos de dret públic de la Generalitat Valenciana, correspon a l'òrgan gestor de l'ingrés acordar sobre la procedència de la seua devolució, i per tant, corresponent a la Direcció General de Règim Econòmic la gestió dels ingressos que s'originen per les activitats dels distints centres directius del departament, segons assenyala l'article 12.6 del Reglament Orgànic i Funcional d'esta Conselleria, aprovat pel Decret 32/1997 de 26 de febrer, és competent el director general de Règim Econòmic per a resoldre la sol·licitud formulada.
  
2. L'article 9.4 de la Llei 12/1997, de 23 de desembre, de Taxes de la Generalitat Valenciana, establix que serà procedent la devolució de l'import de la taxa quan esta s'haja ingressat amb caràcter previ a la prestació d'un servei, quan tal servei no es preste per causes no imputables, directament o indirectament al subjecte passiu, seguint els següents criteris:
  
2.1 Quan la no-prestació del servici resulte imputable a l'administració, la devolució haurà de practicar-se d'ofici.
  
2.2 Quan la no-prestació del servici tinga el seu origen en una causa de força major, la devolució serà procedent únicament a sol·licitud prèvia de l'interessat, sempre que este prove suficientment la dita força major.
  
Per tot això, resolc:
  
Desestimar la sol·licitud de devolució d'ingressos indeguts formulada per la senyora Alicia Martínez Planelles, respecte del pagament de la taxa per a les proves de la Junta Qualificadora de Coneixements de Valencià
  
Contra la present resolució, que no esgota la via administrativa podrà interposar un recurs de reposició davant d'esta Direcció General de Règim Econòmic en el termini de 15 dies hàbils comptats des de l'endemà de la seua notificació. Contra la resolució expressa o presumpta del recurs de reposició, l'interessat podrà interposar un recurs d'alçada davant del conseller d'Economia i Hisenda, en el termini de 15 dies comptats des de l'endemà de la seua notificació, d'acord amb allò que s'ha establit en l'article 16 del Decret 34/1983, de 21 de març.
  
València, 4 d'abril de 2000.- El director general de Règim Econòmic: José Luis Serna Clares.»